Biblija (Tomislav Dretar)/Ibrahim se zalaže za Sodomu


Ibrahim se zalaže za Sodomu 

16 Ljudi se digoše odatle i usmjeriše svoj pogled na Sodomu; Ibrahim je išao s njima da bi ih otpustio. 
17 ALLAH reče: » Hoću li sakriti Ibrahimu ono što  činim? 
18 Ibrahim treba postati jedan narod velik i moćan u kojem će biti blagoslovljeni svi narodi zemaljski, 
19 jer ja sam ga htio upoznati da bi on propisao sinovima svojim i kući svojoj poslije njega poštovati put ALLAHOV primjenjujući pravdu i pravo; tako da će ALLAH izvršiti za Ibrahima ono što je o njemu prorekao.«
20 ALLAH reče: » Tužba protiv Sodome i Gomore tako je snažna, njihov grijeh tako je težak 
21 da sam ja morao sići vidjeti radi li se u svemu kako je u tužbi sve do mene stiglo. Da ili ne, ja ću saznati.«
22 Ljudi se okrenuše k Sodomi. Ibrahim je još stajao pred ALLAHOM, 
23 on se primaknu i reče: » Hoćeš li ti uistinu uništiti pravednog s krivcem? 
24 Možda u gradu ima 50 pravednika! Hoćeš li ti zaista uništiti to mjesto? Ili mu oprostiti zbog 50 pravednika  koji se tu nađu? 
25 Daleko od tebe takvo ravnanje! Učiniti da umre pravednik s krivcem? Ne bi li bilo isto biti pravednikom kao i krivcem? Daleko od tebe! Sud čitave zemlje ni je li primjenjivati pravo?« 
26 ALLAH reče: » Ako li ja u Sodomi nađem 50 pravednika u njedrima  grada, zbog njih oprostiću cijelom mjestu.«
27 Ibrahim preuze pa reče: » Ja ću se odlučiti govoriti svojem Gospodaru, ja koji nisam nego prah i pepeo. 
28 Možda na 50 pravednika bude manjkalo 5! Za petoricu, zar ćeš uništiti cijeli grad? « On reče: Nuhovih ga uništiti nađem li 45 pravednika.«
29 Ibrahim preuze opet riječ i reče mu: » Možda se ondje nađe 40! « On reče: » Nuhovih to učiniti radi tih 40.«
30 On preuze: » Nek' se moj Gospodar ne srdi ako ja kažem; možda se ondje nađe 30! « On reče: »Neću to učiniti ako u njemu nađem tih 30.«
31 On preuze: » Ja ću se odlučiti reći svojem Gospodaru: možda se ondje nađe dvadeset. « On reče: »Neću ga uništiti zbog tih dvadeset.«
32 On preuze: »Nek' se moj Gospodar ne srdi ako ja govorim po posljednji put: Možda se ondje nađe deset!«  »Neću uništiti zbog tih deset.«
33 ALLAH ode pošto bi završio govoriti s Ibrahimom a Ibrahim se vrati kući.

Ibrahim se zalaže za Sodomu